17/09/2014 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 5 de setembro de 2014, da Xefatura Territorial da Coruña, pola que se autoriza administrativamente e se aproba o proxecto de execución dunha instalación eléctrica no concello de Sada (expediente IN407A 2013/210-1)

Resolución do 5 de setembro de 2014, da Xefatura Territorial da Consellería de Economía e Industria da Coruña, pola que se autoriza administrativamente e se aproba o proxecto de execución dunha instalación eléctrica no concello de Sada (expediente IN407A 2013/210-1). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Domicilio social: Avda. de Arteixo, 171, 15007 - A Coruña. Denominación: LMTS SAD-714 entre os centros de transformación 15CKS0 e 15C470. Situación: concello de Sada. Características técnicas: Liña de media tensión soterrada a 15/20 kV, cunha lonxitude de 941 m, coa orixe na cela de liña do CT Avda. da Mariña 55 (expediente 284/98), en condutor RHZ1-2OL-12/20 kV-3(1x240 Al), e final no CT Fontán (expediente 10.608). Actuación 1.–Liña de media tensión soterrada a 15/20 kV, cunha lonxitude de 132 m, coa orixe na cela de liña do CT Avda. da Mariña 55 (expediente 284/98), e final en empalmes proxectados na entrada do CT Sada e o seus contornos (expediente 310/08). Actuación 2.–Liña de media tensión soterrada a 15/20 kV, cunha lonxitude de 302 m, coa orixe no empalme sobre LMTS procedente do CT As Filgueiras (expediente 329/04), e final en empalmes na LMTS para realizar a entrada no CS e CT Supermercado Champion, (expediente 86/03). Actuación 3.–Liña de media tensión soterrada a 15/20 kV, cunha lonxitude de 131 m, coa orixe en empalmes na LMTS procedente do CS e CT Supermercado Champion (expediente 86/03) e final en empalmes sobre LMTS para realizar a entrada no CT Porto de Sada (expediente 65/99). Actuación 4.–Liña de media tensión soterrada a 15/20 kV, cunha lonxitude de 163 m, coa orixe en empalmes sobre LMTS na saída do CT Porto de Sada (expediente 65/99). e final en empalmes sobre LMTS para realizar a entrada no CT Axudantía de Mariña (expediente 564/01). Actuación 5.–Liña de media tensión soterrada a 15/20 kV, cunha lonxitude de 213 m, coa orixe en empalmes sobre LMTS na saída do CT Axudantía de Mariña (expediente 564/01) e final en cela de liña do CT Fontán (expediente 10.608). Cumpridos os trámites ordenados na Lei 54/1997, do 27 de novembro (BOE n.º 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.º 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta Xefatura Territorial resolve: Autorizar e aprobar o proxecto de execución da dita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta instalación está previsto que se execute nun prazo dun ano, contado a partir da data da última autorización administrativa necesaria. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao medio. Contra esta resolución, que non é definitiva en vía administrativa, cabe interpor recurso de alzada ante o conselleiro de Economía e Industria no prazo dun mes, contado a partir do día seguinte ao da súa notificación ou publicación nos termos establecidos nos artigos 107, 110, 114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común (modificada pola Lei 4/1999, do 13 de xaneiro), sen prexuízo de que os interesados poidan interpor calquera outro recurso que se considere pertinente. A Coruña, 5 de setembro de 2014. O xefe territorial Isidoro Martínez Arca